Asterios (syn Nélea)

Asterios alebo Asterión (starogr. Ἀστέριος, Ἀστερίων – Asterios, Asterión, ) je v gréckej mytológii syn pylského kráľa Nélea a jeho manželky Chlóridy.

Asterios mal sestru Péro a jedenásť bratov, Taura, Déimacha, Pylaóna, Alastora, Eurybia, Epilaa, Frasia, Eurymena, Euagora, Periklymena a Nestora.

Asterios zahynul v boji s najväčším gréckym hrdinom Heraklom, keď sa proti nemu vypravil so svojimi desiatimi bratmi a s otcom ako spojenec élidskeho kráľa Augeia. Ich rod však nevyhynul, lebo Néleov najmladší syn Nestor sa výpravy nezúčastnil a stal sa pylským kráľom. Po dlhých rokoch sa Nestor ako najstarší achájsky vodca potom preslávil v trójskej vojne.

Referencie a bibliografia 

Postavy gréckej mytológie